ᱥᱚᱵᱚᱨᱱᱟᱠᱷᱟ ᱜᱟᱰᱟ

ᱥᱚᱵᱚᱨᱱᱟᱠᱷᱟ ᱜᱟᱰᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ, ᱯᱚᱪᱷᱤᱢ ᱵᱟᱝᱞᱟ ᱟᱨ ᱳᱰᱤᱥᱟ ᱞᱮᱠᱟᱛᱮ ᱞᱤᱸᱜᱤᱱ ᱠᱟᱱᱟ ᱾

ᱧᱩᱛᱩᱢ
ᱟᱹᱨᱤ ᱪᱟᱹᱞᱤ ᱞᱮᱠᱟᱛᱮ, ᱨᱟᱺᱪᱤ ᱥᱩᱨ ᱨᱮ ᱢᱮᱱᱟᱜ ᱯᱤᱥᱠᱟ ᱧᱩᱛᱩᱢᱟᱱ ᱟᱹᱛᱩ ᱨᱮ ᱜᱟᱰᱟ ᱨᱮᱱᱟᱜ ᱢᱩᱲᱩᱛ ᱥᱩᱨ ᱨᱮ ᱥᱚᱱᱟ ᱠᱷᱟᱫᱟᱱ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱛᱮ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱫᱚ ᱥᱚᱵᱚᱨᱱᱟᱠᱷᱟ ᱫᱚᱦᱚ ᱮᱱᱟ, ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ "ᱥᱚᱱᱟ ᱨᱮᱱᱟᱜ ᱜᱟᱨ" ᱾ ᱞᱤᱜᱮᱱᱰ ᱨᱮ ᱢᱮᱱ ᱟᱠᱟᱱᱟ ᱡᱮ ᱜᱟᱰᱟ ᱛᱟᱞᱟ ᱨᱮ ᱥᱚᱱᱟ ᱨᱮᱱᱟᱜ ᱪᱤᱱᱦᱟᱹ ᱚᱱᱰᱚ ᱠᱚᱜ ᱛᱟᱦᱮᱸᱫ ᱾ ᱱᱤᱛᱚᱜ ᱦᱚᱸ, ᱦᱚᱲ ᱠᱚ ᱱᱚᱣᱟ ᱨᱮᱱᱟᱜ ᱜᱤᱛᱤᱞ ᱥᱟᱞᱟᱜ ᱢᱮᱥᱟ ᱟᱠᱟᱱᱟ ᱥᱚᱱᱟ ᱨᱮᱱᱟᱜ ᱠᱟᱹᱴᱩᱵ ᱠᱚ ᱧᱟᱢᱟ ᱾ ᱱᱚᱣᱟ ᱧᱩᱛᱩᱢ ᱫᱚ ᱵᱟᱨ ᱟᱹᱲᱟᱹ ᱠᱷᱚᱱ ᱢᱮᱥᱟ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ ᱥᱤᱧᱚᱛᱤᱭᱟᱹ ᱯᱟᱹᱨᱥᱤ ᱛᱮ ᱥᱚᱱᱟ ᱟᱨ ᱜᱟᱨ ᱾

ᱠᱚᱨᱥ

ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱜᱟᱲ ᱨᱟᱺᱪᱤ ᱥᱩᱨ ᱯᱤᱥᱠᱟ/ᱱᱟᱜᱽᱨᱤ ᱠᱷᱚᱱ ᱮᱛᱚᱦᱚᱵ ᱠᱟᱛᱮ, ᱥᱚᱵᱚᱨᱱᱟᱠᱷᱟ ᱫᱚ ᱯᱚᱱᱚᱛ ᱨᱮ ᱨᱟᱺᱪᱤ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱟᱨ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱞᱮᱠᱟᱛᱮ ᱟᱹᱰᱤ ᱥᱟᱺᱜᱤᱧ ᱥᱮᱱ ᱮᱱᱟ ᱾ ᱚᱱᱟ ᱛᱟᱭᱚᱢ, ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱠᱷᱚᱱ ᱘᱓ ᱠᱤᱞᱚᱢᱤᱴᱚᱨ (᱕᱒ ᱢᱤᱞ) ᱟᱨ ᱳᱰᱤᱥᱟ ᱨᱮᱱᱟᱜ ᱵᱟᱞᱮᱥᱚᱨ ᱦᱚᱱᱚᱛ ᱛᱟᱞᱟ ᱛᱮ ᱠᱚᱢ ᱫᱷᱟᱹᱨᱤᱡ ᱛᱮ ᱪᱟᱞᱟᱜᱼᱟ ᱾ ᱚᱱᱰᱮ, ᱱᱚᱣᱟ ᱗᱙ ᱠᱤᱞᱚᱢᱤᱴᱚᱨ (᱔᱙ ᱢᱤᱞ) ᱫᱷᱟᱹᱨᱤᱡ ᱞᱤᱸᱜᱤᱱ ᱠᱟᱱᱟ ᱟᱨ ᱛᱟᱞᱥᱟᱨᱤ ᱥᱩᱨ ᱨᱮ ᱵᱮᱝᱜᱚᱞ ᱠᱚᱪᱟ ᱫᱚᱨᱭᱟ ᱨᱮ ᱧᱟᱯᱟᱢ ᱟᱠᱟᱱᱟ ᱾ ᱜᱟᱰᱟ ᱨᱮᱱᱟᱜ ᱜᱩᱴ ᱡᱤᱞᱤᱧ ᱫᱚ ᱓᱙᱕ ᱠᱤᱞᱚᱢᱤᱴᱚᱨ (᱒᱔᱕ ᱢᱤᱞ) ᱢᱮᱱᱟᱜᱼᱟ ᱾

ᱥᱚᱵᱚᱨᱱᱟᱠᱷᱟ ᱨᱮᱱᱟᱜ ᱵᱮᱥᱤᱱ ᱫᱚ ᱥᱤᱧᱚᱛ ᱨᱮ ᱰᱮᱦᱮᱨ ᱛᱮᱫ ᱟᱹᱰᱤ ᱜᱟᱱ ᱯᱚᱱᱚᱛ ᱜᱟᱰᱟ ᱜᱷᱟᱹᱴᱤ ᱠᱷᱚᱱ ᱠᱚᱢ ᱜᱮᱭᱟ ᱾ ᱫᱟᱜ ᱡᱟᱹᱲᱤ ᱛᱮ ᱜᱟᱰᱟ ᱫᱚ ᱑᱘,᱙᱕᱑ ᱜᱟᱺᱴ ᱠᱤᱞᱚᱢᱤᱴᱚᱨ (᱗,᱓᱑᱗ ᱜᱟᱺᱴ ᱢᱤᱞ) ᱫᱟᱜ ᱴᱚᱴᱷᱟ ᱛᱮ ᱴᱚᱯᱟᱨ ᱟᱠᱟᱱᱟ ᱾

ᱮᱴᱟᱜ ᱜᱟᱰᱟ
ᱥᱚᱵᱚᱨᱱᱟᱠᱷᱟ ᱨᱮᱱᱟᱜ ᱢᱩᱬ ᱮᱴᱟᱜ ᱜᱟᱰᱟ ᱠᱷᱟᱲᱟᱝ ᱜᱟᱰᱟ, ᱨᱚᱨᱚ ᱜᱟᱰᱟ, ᱠᱟᱸᱪᱤ ᱜᱟᱰᱟ, ᱦᱟᱨᱢᱩ ᱱᱟᱰᱤ, ᱜᱟᱨᱨᱟ, ᱥᱤᱝᱜᱫᱩᱵᱟ, ᱠᱚᱰᱤᱭᱟ, ᱫᱩᱞᱟᱨᱟ ᱟᱨ ᱠᱷᱟᱡᱚᱨᱤ ᱜᱟᱰᱟ ᱢᱮᱱᱟᱜᱼᱟ ᱾ ᱠᱷᱟᱲᱟᱝ ᱜᱟᱰᱟ ᱫᱚ ᱡᱟᱢᱥᱮᱫᱽᱯᱩᱨ ᱨᱮᱱᱟᱜ ᱯᱩᱲᱥᱤ ᱨᱮ ᱥᱚᱱᱟᱨᱤ (ᱰᱚᱢᱩᱦᱟᱱᱤ) ᱨᱮ ᱥᱚᱵᱚᱨᱱᱟᱠᱟ ᱥᱟᱞᱟᱜ ᱧᱟᱯᱟᱢ ᱟᱠᱟᱱᱟ ᱾

ᱦᱩᱱᱰᱨᱩ ᱡᱷᱟᱨᱱᱟ

ᱦᱩᱸᱰᱨᱩ ᱡᱷᱟᱨᱱᱟ, ᱥᱚᱵᱚᱨᱱᱟᱠᱷᱟ ᱨᱮᱱᱟᱜ ᱰᱟᱦᱟᱨ ᱨᱮ ᱵᱮᱱᱟᱣ ᱟᱠᱟᱱᱟ, ᱡᱟᱦᱟᱸ ᱨᱮ ᱱᱚᱣᱟ ᱙᱘ ᱢᱤᱴᱚᱨ (᱓᱒᱒ ᱯᱷᱤᱴ) ᱩᱥᱩᱞ ᱠᱷᱚᱱ ᱧᱩᱨᱩᱜᱼᱟ ᱾ ᱤᱱᱟᱹᱜ ᱩᱥᱩᱞ ᱠᱷᱚᱱ ᱫᱟᱜ ᱧᱩᱨᱩᱜ ᱟᱹᱰᱤ ᱱᱟᱯᱟᱭ ᱧᱮᱞ ᱧᱟᱢᱚᱜᱼᱟ ᱾ ᱞᱮᱛᱟᱲ ᱧᱩᱨᱩᱜ ᱫᱟᱜ ᱜᱟᱸᱰᱤᱡ ᱤᱫᱤ ᱛᱮ ᱵᱷᱮᱜᱟᱨ ᱵᱷᱮᱜᱟᱨ ᱪᱟᱹᱴᱟᱹᱱᱤ ᱫᱚ ᱱᱚᱣᱟ ᱴᱷᱟᱶ ᱨᱮᱱᱟᱜ ᱱᱟᱯᱟᱭ ᱫᱚ ᱟᱨᱦᱚᱸ ᱵᱟᱹᱲᱛᱤ ᱟᱠᱟᱫᱼᱟ ᱾

ᱯᱚᱞᱩᱴᱤᱝ
ᱥᱚᱵᱚᱨᱱᱟᱠᱷᱟ ᱫᱚ ᱛᱟᱸᱵᱟ ᱟᱨ ᱭᱩᱨᱮᱱᱤᱭᱚᱢ ᱵᱮᱨᱮᱞ ᱫᱷᱤᱨᱤ ᱟᱹᱰᱤ ᱢᱟᱨᱟᱝ ᱠᱷᱟᱫᱟᱱ ᱴᱚᱴᱷᱟ ᱠᱷᱚᱱ ᱥᱮᱱᱚᱜ ᱠᱟᱱᱟ ᱾ ᱵᱟᱝ ᱯᱞᱟᱱᱰ ᱟᱠᱟᱱ ᱠᱷᱟᱫᱟᱱ ᱠᱟᱹᱢᱤᱦᱚᱨᱟ ᱠᱚ ᱠᱷᱟᱹᱛᱤᱨ, ᱱᱤᱭᱟᱹ ᱜᱟᱰᱟ ᱫᱚ ᱯᱚᱞᱩᱥᱚᱱ ᱟᱠᱟᱱᱟ ᱾ ᱥᱚᱵᱚᱨᱱᱟᱠᱷᱟ ᱫᱚ ᱪᱷᱳᱴᱟᱱᱟᱜᱽᱯᱩᱨ ᱴᱚᱴᱷᱟ ᱨᱮ ᱛᱟᱦᱮᱸᱱ ᱟᱹᱫᱤᱵᱟᱹᱥᱤ ᱜᱩᱴ ᱟᱜ ᱡᱤᱭᱚᱱ ᱜᱟᱨ ᱢᱮᱱᱟᱜᱼᱟ ᱟᱨ ᱫᱟᱜ ᱯᱚᱞᱩᱥᱚᱱ ᱫᱚ ᱩᱱᱠᱩᱣᱟᱜ ᱡᱤᱣᱤ ᱨᱮ ᱟᱬᱜᱚᱱᱟ ᱾ ᱢᱩᱨᱤ ᱨᱮᱱᱟᱜ ᱮᱞᱩᱢᱤᱱᱤᱭᱚᱢ ᱯᱷᱮᱠᱴᱨᱤ ᱠᱷᱚᱱ ᱱᱚᱶᱟ ᱨᱮ ᱵᱟᱹᱲᱛᱤ ᱯᱚᱞᱩᱴᱮᱥᱚᱱ ᱮᱞᱮᱢᱤᱱᱤᱭᱚᱢ ᱧᱟᱢᱚᱜ ᱠᱟᱱᱟ ᱾

ᱵᱟᱱ ᱫᱚᱜ

ᱯᱨᱚᱡᱮᱠᱴᱥ

ᱜᱮᱛᱟᱞᱥᱩᱫᱽ
ᱜᱤᱛᱟᱞᱥᱩᱫᱽ ᱡᱟᱞᱟ ᱫᱚ ᱥᱚᱵᱚᱨᱱᱟᱠᱷᱟ ᱥᱩᱨ ᱨᱮ ᱢᱮᱱᱟᱜᱼᱟ, ᱨᱟᱺᱪᱤ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ (᱒᱕ ᱢᱟᱭᱤᱞ) ᱥᱟᱢᱟᱝ ᱨᱮ ᱟᱨ ᱟᱡᱟᱜ ᱯᱷᱮᱰᱟᱛ ᱠᱷᱚᱱ ᱫᱚ ᱕᱐ ᱠᱤᱞᱚᱢᱤᱴᱚᱨ (᱓᱑ ᱢᱟᱭᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱑᱙᱗᱑ ᱥᱮᱨᱢᱟ ᱨᱮ ᱯᱩᱨᱟᱹᱣ ᱟᱠᱟᱱ ᱱᱚᱣᱟ ᱢᱟᱞᱴᱤᱯᱟᱨᱯᱷᱮᱥ ᱡᱟᱞᱟ ᱫᱚ ᱨᱟᱺᱪᱤ ᱥᱚᱦᱚᱨ ᱟᱨ ᱚᱱᱟ ᱥᱩᱨ ᱥᱩᱯᱩᱨ ᱤᱱᱰᱟᱥᱴᱨᱤᱭᱟᱞ ᱮᱨᱤᱭᱟ ᱨᱮᱱᱟᱜ ᱢᱩᱱᱤᱥᱤᱯᱟᱞ ᱫᱟᱜ ᱞᱟᱹᱠᱛᱤ ᱠᱚ ᱯᱩᱨᱟᱹᱣ ᱞᱟᱹᱜᱤᱫ ᱛᱮ ᱛᱮᱭᱟᱨ ᱦᱩᱭ ᱞᱮᱱᱟ ᱾ ᱰᱮᱢ ᱨᱮᱱᱟᱜ ᱩᱥᱩᱞ ᱫᱚ ᱓᱕.᱕ ᱢᱤᱴᱚᱨ (᱑᱑᱖ ᱯᱷᱤᱴ) ᱾ ᱥᱤᱠᱤᱫᱤᱨᱤ ᱨᱮ ᱖᱕ ᱢᱮᱜᱟᱣᱟᱴ ᱨᱮᱱᱟᱜ ᱢᱤᱫ ᱭᱩᱱᱤᱴ ᱢᱮᱱᱟᱜ ᱵᱟᱨᱭᱟ ᱵᱤᱡᱽᱞᱤ ᱚᱲᱟᱜ ᱢᱮᱱᱟᱜᱼᱟ ᱾ ᱥᱤᱠᱤᱫᱤᱨᱤ ᱦᱟᱭᱰᱚᱞ ᱯᱟᱣᱟᱨ ᱯᱞᱟᱸᱴ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱢᱤᱫᱴᱟᱹᱝ ᱦᱟᱭᱰᱚᱞ ᱯᱟᱣᱟᱨ ᱯᱨᱚᱡᱮᱠᱴ ᱠᱟᱱᱟ ᱾

ᱥᱚᱵᱚᱨᱱᱟᱠᱷᱟ ᱨᱮ ᱡᱚᱛᱚ ᱞᱮᱠᱟ ᱯᱨᱚᱡᱮᱠᱴ
ᱥᱚᱵᱚᱨᱱᱟᱠᱷᱟ ᱢᱚᱞᱴᱤᱯᱟᱨᱯᱚᱥ ᱯᱨᱚᱡᱮᱠᱴ ᱨᱮ ᱵᱟᱨᱭᱟ ᱰᱮᱢ ᱵᱮᱱᱟᱣ ᱨᱮᱱᱟᱜ ᱵᱤᱪᱟᱹᱨ ᱦᱩᱭ ᱞᱮᱱᱟ, ᱢᱤᱫᱴᱟᱹᱝ ᱫᱚ ᱥᱚᱵᱚᱨᱱᱟᱠᱷᱟ ᱥᱩᱨ ᱨᱮ ᱪᱟᱱᱰᱤᱞ ᱨᱮ ᱟᱨ ᱫᱚᱥᱟᱨ ᱫᱚ ᱪᱟᱸᱭᱵᱟᱥᱟ ᱥᱩᱨ ᱨᱮ ᱤᱪᱟᱹ ᱨᱮ ᱠᱷᱟᱲᱟᱝ ᱜᱟᱰᱟ ᱨᱮ, ᱵᱟᱨᱭᱟ ᱵᱟᱨᱟᱡᱽ ᱥᱚᱵᱚᱨᱱᱟᱠᱷᱟ ᱥᱩᱨ ᱨᱮ ᱜᱟᱞᱩᱰᱤᱦ ᱨᱮ ᱟᱨ ᱫᱚᱥᱟᱨ ᱫᱚ ᱠᱷᱟᱲᱟᱝ ᱜᱟᱰᱟ ᱨᱮ ᱟᱫᱤᱛᱯᱩᱨ ᱥᱩᱨ ᱨᱮ ᱜᱚᱸᱡᱤᱭᱟ ᱨᱮ ᱟᱨ ᱠᱮᱱᱟᱞ ᱨᱮᱱᱟᱜ ᱢᱤᱫ ᱱᱮᱴᱣᱟᱨᱠ ᱨᱮ ᱾

ᱠᱤᱨᱛᱟᱱᱤᱭᱟ ᱡᱟᱦᱟᱡᱽ ᱜᱷᱟᱴ


ᱳᱰᱤᱥᱟ ᱥᱚᱨᱠᱟᱨ ᱫᱚ ᱪᱮᱱᱱᱟᱭ ᱨᱮ ᱢᱮᱱᱟᱜ ᱠᱨᱤᱭᱟᱴᱤᱵᱽ ᱡᱟᱦᱟᱡᱽ ᱜᱷᱟᱴ ᱰᱮᱵᱽᱞᱚᱯᱢᱮᱱᱴ ᱯᱨᱟᱭᱵᱷᱮᱴ ᱞᱤᱢᱤᱰᱮᱴ ᱥᱟᱶ ᱢᱤᱫ ᱪᱩᱠᱛᱤ ᱢᱮᱢᱚᱨᱟᱱᱰᱟᱢ ᱨᱮ ᱥᱩᱦᱤ ᱠᱮᱫᱼᱟ ᱾ ᱥᱚᱵᱚᱨᱱᱟᱠᱷᱟ ᱨᱮᱱᱟᱜ ᱢᱩᱴᱷᱟᱹᱱ ᱨᱮ ᱠᱤᱨᱛᱟᱱᱤᱭᱟ ᱨᱮ ᱢᱤᱫ ᱜᱟᱦᱤᱨ ᱫᱟᱜ, ᱡᱚᱛᱚ ᱚᱠᱛᱚ ᱞᱟᱹᱜᱤᱫ ᱛᱮ ᱞᱟᱹᱠᱛᱤᱭᱟᱱ ᱯᱨᱚᱡᱮᱠᱴ ᱛᱮᱭᱟᱨ ᱞᱟᱹᱜᱤᱫ ᱞᱤᱢᱤᱴᱮᱰ ᱾

ᱯᱷᱤᱞᱢ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱜᱟᱰᱟ ᱠᱚ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ
ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱜᱟᱰᱟ ᱠᱚ
ᱛᱷᱚᱠ: ᱵᱷᱟᱨᱚᱛ ᱨᱮᱭᱟᱜ ᱜᱟᱰᱟ